בס"ד

גיליון מס' 597 ג' אייר תשע"ז

**תזריע-מצורע**

 רעיונות על הפרשה על פי תורתו של הרב אביגדר נבנצל שליט"א

פרשתנו פותחת בתורת היולדת: "אִשָּׁה כִּי תַזְרִיעַ וְיָלְדָה זָכָר...וּבַיּוֹם הַשְּׁמִינִי יִמּוֹל בְּשַׂר עָרְלָתוֹ" (ויקרא יב, ב-ג) אומרת הגמרא: *''וביום השמיני...ואפילו בשבת''* (שבת קלב.) דהיינו, אם התינוק נולד בשבת, אזי מלין אותו בשבת שלאחריה למרות שברית המילה כרוך בחילול שבת שכן יש בו איסור מלאכה, וזאת מפאת הדגשת התורה 'וביום' במקום שהיה אפשר לומר 'ובשמיני ימול', ועל כן למדו חז"ל משינוי לשון זה שברית המילה דוחה שבת.

מעיר מו"ר הרב נבנצל שליט"א: שמירת שבת היא מהמצוות החמורות ביותר המוזכרת מספר פעמים במקרא, וכוללת מצוות עשה ומצוות לא תעשה. חומרתה באה לידי ביטוי בעונש החמור המוטל על המחלל שבת במזיד: בעדים ובהתראה - עונשו סקילה, החמורה מארבע מיתות בית דין; ללא התראה - כרת, והעושה מלאכה בשוגג חייב קרבן חטאת. כמו כן אדם מוזהר על שביתת ילדיו הקטנים, עבדיו ואפילו על שביתת בהמתו.

שבת הינה עדות שהקב"ה ברא את העולם; כשם שבששת ימים עשה ה' את השמים ואת הארץ וביות השביעי שבת, כך אנחנו עושים מלאכתנו בששה ימים ושובתים ביום השבת, ובכך אנו מבטאים את אמונתנו בייחוד השי"ת ומעידים שהוא השולט בכל הכוחות; במקביל המחלל שבת בפרהסיה הריהו מתנתק מאמונה זו המהווה יסוד לעבודת הבורא.

אם כן, שואל הרב, מדוע מצוות מילה דוחה שבת? מה הנקודה במצוות מילה שהופכת אותה לבעלת משקל כבד כל כך עד שבכוחה לדחות מצוה יסודית כמו השבת, בעוד שמצוות יסודיות וחשובות אחרות אינן דוחות שבת? אמנם מצוות מילה אף היא מצוה יסודית המכונה 'ברית' כפי שנאמר לאברהם אבינו: "וַהֲקִמֹתִי אֶת בְּרִיתִי בֵּינִי וּבֵינֶךָ וּבֵין זַרְעֲךָ אַחֲרֶיךָ לְדֹרֹתָם לִבְרִית עוֹלָם" (בראשית יז, ז) ובזכותה יורשים את ארץ ישראל שנאמר: "וְנָתַתִּי לְךָ וּלְזַרְעֲךָ אַחֲרֶיךָ...אֵת כָּל אֶרֶץ כְּנַעַן...וְאַתָּה אֶת בְּרִיתִי תִשְׁמֹר אַתָּה וְזַרְעֲךָ אַחֲרֶיךָ לְדֹרֹתָם" (שם ח-י) *''ומה היא שמירתה? 'זאת בריתי אשר תשמרו המול לכם כל זכר''* (רש"י). ישנו קשר הדוק בין שמירת הברית לבין ירושת הארץ שכן התורה מזהירה לבל נטעה אחרי תועבות העם הכנעני, שנאמר: ''אַל תִּטַּמְּאוּ בְּכָל אֵלֶּה כִּי בְכָל אֵלֶּה נִטְמְאוּ הַגּוֹיִם אֲשֶׁר אֲנִי מְשַׁלֵּחַ מִפְּנֵיכֶם: וְלֹא תָקִיא הָאָרֶץ אֶתְכֶם בְּטַמַּאֲכֶם אֹתָהּ כַּאֲשֶׁר קָאָה אֶת הַגּוֹי אֲשֶׁר לִפְנֵיכֶם'' (ויקרא יח, כד-כח) ואעפ"כ יש להבין מדוע השבת נידחת מפניה.

כמו כן יש לברר טעמן של שתי מצוות נוספות הדוחות שבת: קרבנות שזמנם קבוע ופיקוח נפש. מסביר הרב: השבת היא בחינת נפש של עם ישראל, כפי שדורשים חז"ל את הפסוק: "וּבַיּוֹם הַשְּׁבִיעִי שָׁבַת וַיִּנָּפַשׁ" (שמות לא, יז) *''כיון ששבת* (האדם)*, וי! אבדה נפש''* (תענית כז:) דהיינו: כיון שיצאה השבת יצאה עמה הנשמה היתרה שנוספה לנו בשבת, וכשם שישנן שלש עבירות שעליהן נאמר 'ייהרג ואל יעבור', כלומר שמחויבים למסור את הנפש בכדי לא להיכשל בהן, ואלו הן: גילוי עריות עבודה זרה ושפיכת דמים, כנגדן עומדות שלושת המצוות הללו: ברית מילה קרבנות ופיקוח נפש, שיש בקיומן ניגוד לשלושת העבירות החמורות, אשר יהודי מוסר את נשמתו היתירה עליהן - את השבת. ונסביר את הדברים.

**עבודה זרה**: חייב למסור את הנפש ובלבד שלא לעבוד עבודה זרה; יהודים רבים בהיסטוריה סירבו להיכנע ללחץ הגויים ונרצחו באכזריות על קידוש השם. והנה התורה אומרת שהקרבנות מרחיקים את האדם מעבודה זרה: "לְמַעַן אֲשֶׁר יָבִיאוּ בְּנֵי יִשְׂרָאֵל אֶת זִבְחֵיהֶם אֲשֶׁר הֵם זֹבְחִים עַל פְּנֵי הַשָּׂדֶה וֶהֱבִיאֻם לַה' אֶל פֶּתַח אֹהֶל מוֹעֵד...וְלֹא יִזְבְּחוּ עוֹד אֶת זִבְחֵיהֶם לַשְּׂעִירִם" (ויקרא יז, ה-ז) הרי לנו קרבנות כנגד עבודה זרה.

**גילוי עריות**: אף היא מהמצוות שחייבים למסור את הנפש, וברית המילה מסייעת בידי האדם להתגבר על יצר העריות, כפי שגילו לנו רבותינו הראשונים (הרמב"ן בראשית יז ט, רד"ק שם יא) שהברית מסייעת לשמור על קדושה וטהרה בחיי המשפחה.

**שפיכות דמים**: מהאיסורים החמורים שעליהם נאמר ייהרג ואל יעבור; אסור לקפח את חיי הזולת אפילו על חשבון חיינו הפרטיים. כנגד איסור חמור זה עומדת מצוות פיקוח נפש דהיינו להשתדל במאמץ מקסימלי על מנת להאריך את חיי הזולת.שם יאת יז טותנו הראשונים האדם להתגבר על יצר העריות.

והנה, בעוד שבשתי המצוות הראשונות - קרבנות וברית מילה, רק עצם המצוה דוחה שבת ולא מכשירי המצוה; לדוגמה: הקרבת הקרבן דוחה שבת אולם הבאתו דרך רשות הרבים, דבר שאפשר לעשותו מערב שבת, אינו דוחה שבת; הוא הדין ברית מילה, חיתוך העורלה דוחה שבת אך יצירת הסכין או הבאתו מחוץ לתחום, דברים שאפשר לעשותם מערב שבת אינם דוחים שבת. לא כן פיקוח נפש, אין בפוסקים מי שסובר שמכשירי פיקוח נפש אינם דוחים שבת אפילו במקרה שהתרשלו בהכנתם. כך למשל מותר לחתוך תחבושת לחולה שיש בו סכנה, גם אם היה אפשר להכין אותה מערב שבת. מה הסיבה להבדל משמעותי זה?

אומר הרב: ההיתר לקיים מצוה הכרוכה בחילול שבת הינו היתר יוצא דופן, ועל כן מותר רק מעשה המצוה אך לא מכשיריו. במקרה של קרבנות או ברית מילה שהן מצות שבין אדם למקום, הקב"ה מעדיף שלא נחלל את קדושת השבת בשביל מכשירי המצוה גם במחיר שהמילה או הקרבן יידחו ליום המחרת; אולם פיקוח נפש הינה מצוה שבין אדם לחברו, ואם לא נחלל שבת בשביל מכשירי המצוה הרי שעלולים לקפח חיי אדם, ולכן במקרה זה הקב"ה אינו חפץ שנשמור מצוותו על חשבון חיי אדם מישראל.

תירוץ נוסף, אומר הרב, האדם הוא המחליט להביא קרבן או למול את בנו; שתי המצוות הללו תלויות בבחירתו החופשית של האדם. לא כן בפיקוח נפש: הקב"ה הוא הגוזר מי יחיה ומי ימות, החיים והמוות אינם בידי האדם ולא תלויים בבחירתו, ממילא אין עיקר המעשה בידינו אלא ההשתדלות להאריך את חיי הזולת בכל הדרכים האפשריות. יוצא אפוא שגם מכשירי פיקוח נפש הינם חלק מעצם המצוה ומותר לעשותם בשבת. יתכן שזו הסיבה שאין הולכים אחר הרוב בפיקוח נפש, כגון אדם שנלכד מתחת להריסות מחללים עליו את השבת אף אם כל הדיירים גויים מלבד יהודי אחד, ופשר הדבר הוא מפני שהמצוה אינה עצם ההצלה, שכן החיים אינם בידינו, אלא ההשתדלות להציל והיות וכוונת המציל היא להציל יהודי אין כאן מקום לכלל שהולכים אחר הרוב. על דרך הרמז: שבת ראשי תיבות **ש**מירת הנפש, **ב**רית מילה, **ת**מידים ומוספים (קרבנות שזמנם קבוע)

שבת שלום יצחק חלבה

**לעילוי נשמת אאמו"ר אברהם (אלברטו) בן מרים חלבה , הג"ר יוסף שלום ב"ר אברהם וחיה מושא, הרב יעקב חי בן מרגלית, הרב אברהם צוקרמן בן שרה, אריה לייב בן דבורה, הרב חנן פורת בן שולמית, עמידרור בן שרה, עוזיאל זוסיא בן יעקב משה, מתתיהו מנחם בן לאה, אבנר יחיאל בן רחל, חיים בן יוסף** **דוד, גרשום בן חנה, מנשה בן שרה, מרדכי מורד בן חנה,** **מרדכי שמעון בן דאדא, שלמה בן פורטונה,** **מאיר ירחמיאל בן שמחה,** **מסעוד בן עליה, עמרם בן עישה, אילן בן יחזקאל, מנחם נחום בן אליעזר ליפא, שמעון בן עישה, שלמה חי בן מזל טאוס, מורדכי שלום בן רחל, עמרם בן אסתר, זאב בן ברכה, משה בן פלור, אביאתר בן ברוך הי"ד, יצחק בן אסתר, ניר יהודה בן מיכל, יעקב בן מרים, יעקב בן רחל, אייל בן עירית תשורה הי"ד, יעקב נפתלי בן רחל הי"ד, גיל-עד מיכאל בן בת גלים הי"ד, דודי רחמים בן חנה, יוסף ברוך בן תמר,** **שלמה בן שמחה, אליעזר בן צבי וציפורה, אליהו בן נעמי, שמעון בן דינה, בנימין בנדט בן יוסף, דוד בן שרה, מאיר טובי בן ליטא, הרבנית שפרה בת לאה, שרה בת מרים, שרה חנה לויזה בת פאני; שושנה בת רוזה, שרה רחל בת בוליסה, רחל בת רבקה, שרה בת רוחמה, שרה בת שולמית, ברוריה בת מרגלית, אילנה בת רחל, מזל פורטונה בת שרה,** **אלסירה בת שרה, רחל בת סוליקה,** **יהודית בת עזיזה, אוז'ני בת רוזה,** **פרלה בת גוטי, שרה בת קיז'ה, שרה בת מרים, רחל בת שרה, רינה בת אסתר ת.נ.צ.ב.ה.**

**המעוניין לקבל כל שבוע את העלון בדואר אלקטרוני ניתן לשלוח בקשה למייל:** jalabe@neto.net.il **ללא תשלום לזיכוי הרבים**

 השיחה נערכה על פי הבנתו של העורך. כל טעות או חסרון יש לתלות בעורך בלבד.

 ניתן לעיין בעלונים קודמים באתר

 <http://sites.google.com/site/rabbinebenzahl>

 **עלון זה יהיה מוקדש לרפואתה השלמה של אורלי בת דונה וסילביה רות בת אסתר**